recursal/SuperWikiNEXT-32B huggingface dataset:
**கணினி நிரலாக்க மொழி** , கணினியின் செயற்பாட்டினை ஒரு நிரல் **குறிமுறை** (code) மூலம் அதனை என்ன செய்யவேண்டும் என்று கட்டளைகளை கொடுக்கலாம். கணினியின் நிரல் ஏற்பு மொழி என்பது பலவகைபடும். அதன் மொழி கணினியின் தன்மையை பொருத்தும் மற்றும் அது செய்ய வேண்டிய வேலையை பொருத்து மாறுபடும். இதனை கணினி மொழி என்றும் குறிப்பிடுவர்கள். கணினி மொழி , நிரல் மொழியின் ஒரு பகுதியாகும்.

வரலாறு
======

**கணினியின் மொழி** மற்ற எந்திரங்களின் மொழியை போல என்ன மற்றும் குறிமுறையை பொறுத்தே இருந்தது. ஆனால் கணினியின் பயன்பாடு பெருக பெருக அதனை பயன் ஆட்கொண்டு பல வேலைகளை செய்ய வேண்டிய கட்டாயம் ஏற்பட்டது. இதனால் வேலைக்கும் மற்றும் உபயோகத்திற்கும் தகுந்தமாறு பல ஏற்பு மொழிகள் தேவைப்பட்டது. 

பொறி மொழி
---------

மனிதர்கள் பேசும் மொழி ( ஆங்கிலம் ) மூலம் எழுதப்பட்ட நிரல் மொழி கிட்டதட்ட 1940ல் உபயோகிகபட்டது. **பொறி மொழி**
 **( aseembly langauge )** என்ற ஒரு மொழி கணினி பொறியாளர்கள் உபயோகித்தார்கள். அம்மொழி சிறு சிறு கட்டளைகளை மேற்கொண்டு அமைந்தது.

 ***உதாரணம்: இரு எண்களை கூட்டும் பொறி மொழி*** 

```
mov ax,3
mov bx,2
add ax,bx
```

மேற்கோள்
--------

1. ↑  வளர்மதி மன்றம், அண்ணா பல்கலைகழகம் (1998), *கணிபொறி கலைச்சொல் அகராதி* `{{citation}}`: External link in ``|title=`` (help); Unknown parameter `|month=` ignored (`|date=` suggested) (help)
**வில்லியம் வேலசு** *(William Wallace)* ஸ்காட்லாந்தின் விடுதலைக்காக இங்கிலாந்து அரசர் முதலாம் எட்வர்டை எதிர்த்துப் போரிட்ட மாவீரர் ஆவார்..

1272 ஆம் ஆண்டு பிறந்த இவர் 23.08.1305 அன்று ஆங்கிலேயர்களால் மிகக் கொடூரமான முறையில் சித்திரவதை செய்யப்பட்டுக் கொல்லப்பட்டார்.

தோற்றம்
-------

பரம்பரைக் கதைகள் வேலசை சாதாரண குடிமகனாகவும் இராபர்ட் புரூஸை உயர்குடியினராயும் காட்டுகின்றன. ஆனால் வேலசும் உயர்குடிப் பிறப்பினரே.

போராட்டம்
---------

முதலாம் எட்வர்டு ஸ்காட்லாந்தின் முடியுடை அரசர் இங்கிலாந்தின் முடியரசரைத் தனக்கு மேலானவராக ஏற்று அவரின் கீழ் ஆட்சி நடத்தும் வரை ஸ்காட்லாந்துக்கு மன்னர் என்று ஒருவர் இருப்பார் என்றார். ஸ்காட்லாந்துப் பிரபுக்கள் அனைவரும் முதலாம் எட்வர்டு முன் அடிபணிய வேண்டிய இச் சூழலை விரும்பாத வேலசு துணிவுடன் எட்வர்டை எதிர்த்துப் பல போர்களில் இறங்கினார்.
அவை:

**ஸ்டிர்லிங் பாலப் போர்** - 11.09.1297 ஆம் ஆண்டு நடந்த இப் போரில் தந்திரத்துடன் செயல்பட்ட வேலசு பெரும் படையை வென்றார். ஆறு மாதங்கள் கழித்து, வேலசு வடக்கு இங்கிலாந்தை ஊடுருவினார். இதன் நோக்கம் ஆங்கிலேயர்களுக்கு ஸ்காட்லாந்தினரிடம் போதிய படைவலிமை உள்ளது என்பதை நீரூபிப்பதாகும்.

**ஃபால்கிர்க் போர்** - 01.04.1298 இல் நடந்த இப்போரில் எட்வர்டு வென்றாலும் வேலசு தப்பி விட்டார்.

விடுதலை வேள்வியில் உயிர் நீத்தது
--------------------------------

13.08.1305 வரை எட்வர்டுக்கு விசுவாசமான ஒருவர் வேலசைக் காட்டிக்கொடுக்கும் வரை ஆங்கிலப் படைகளால் அவரைப் பிடிக்க இயலவில்லை. கிளாஸ்கோவுக்கு அருகில் பிடிக்கப்பட்ட வேலசு இலண்டனுக்கு எடுத்துச் செல்லப்பட்டார். அவர் மீது இராசத்துரோக வழக்கு தொடுக்கப்பட்டது. குற்ற விசாரணை வெஸ்ட்மின்ஸ்டர் அவையில் நடைபெற்றது. விசாரணையின் போது 'நான் இராசத்துரோகி அல்லன். ஏனெனில் நான் எட்வர்டுக்கு குடிமகனே அல்லன்!' என்று முழங்கினார். அவர் மீதான குற்றம் உறுதி செய்ய்ப்ட்டது. அவருக்கு இங்கிலாந்தில் வழங்கப்பட்ட தண்டனைகளிலேயே கொடூரமான தண்டனையான தூக்கிலிடல், குடலுருவல் மற்றும் நான்குதுண்டமாக்கல் எனும் தண்டனை வழங்கப்பட்டது.

23 ஆகஸ்டு 1305 இல் விசாரணை முடிந்த பின்னர் அவையில் இருந்து கொண்டுவரப்பட்ட வேலசு நிர்வாணமாய் குதிரையின் குளம்புகளில் கட்டப்பட்டு நகர வீதிகளில் இழுத்துவரப்பட்டார். அவர் சாகாத வகையில் தூக்கில் இடப்பட்டார். தூக்கில் இருந்து இறக்கப்பட்ட பின் அவர் கண்முன் அவர் வயிறு கிழிக்கப்பட்டது; ஆணுறுப்பு அறுக்கப்பட்டது. கிழிக்கப்பட்டதும் அறுக்கப்பட்டதும் அவர் கண்முன்னே எரிக்கப்பட்டன. கடைசியில் அவர் தலைவெட்டிக் கொல்லப்பட்டார். அவரின் உடல் நான்கு துண்டமாக்கப்பட்டது. தாரில் முக்கப்பட்ட அவரது தலை மற்றவர்களை எச்சரிக்கும் பொருட்டு இலண்டன் பாலத்தில் காட்சிக்கு வைக்கப்பட்டது.. உடலின் நான்கு பாகங்கள் நான்கு ‌வெவ்வேறு நகரங்களில் காட்சிப்படுத்தப்பட்டன.

பரவலர் ஊடகங்களில்
-----------------

**பிரேவ் ஹார்ட்** (Braveheart) எனும் ஹாலிவுட் திரைப்படம் வேலசின் வாழ்வை அடிப்படையாக வைத்து எடுக்கப்பட்டது.

மேற்கோள்கள்
-----------

1. ↑  "Infoplease". .
2. ↑  "William Wallace (c. 1270–1305)". Bbc.co.uk.. பார்த்த நாள்: 4 April 2010.
3. ↑  "The Trial Of William Wallace". Angelfire.com.. பார்த்த நாள்: 4 April 2010.

விக்கிமீடியா பொதுவகத்தில்,  
 ***வில்லியம் வேலசு***   
என்பதின் ஊடகங்கள் உள்ளன.
**சமநிலைப்படுத்தப்பட்ட மாதாந்திர தவணை** (*Equated monthly installment*, சுருக்கமாக:**இஎம்ஐ**) என்பது "வட்டி மற்றும் அசல் சேர்ந்த ஒரு சமமான தொகையை கணக்கிட்டு, மாறாத கடன் தொகையை, குறிப்பிட்ட காலக்கெடுவுக்குள் செலுத்தி தீர்க்கும் ஒரு நிதி சார்ந்த கணக்கீட்டு முறையாகும்." கடனாக வாங்கியத் தொகை, அதற்கான வட்டி விகிதம் மற்றும் அதனைத் திருப்பிச் செலுத்தும் காலம் போன்றவற்றை அடிப்டையாகக் கொண்டு கடன்காலம் முழுவதும் ஒவ்வொரு மாதமும் மாறாத அளவில் இந்த தொகை நிர்ணயிக்கப்படும்.

கணிதவியல் முறை
--------------

இந்த இஎம்ஐ ஆனது பின்வருமாறு கணித கணக்கீடு முறையில் வரையறுக்கப்படுகிறது.

{\displaystyle P\,=\,A\cdot {\frac {1-\left({1+r}\right)^{-n}}{r}}}
or, equivalently,

{\displaystyle A\,=\,P\cdot {\frac {r(1+r)^{n}}{(1+r)^{n}-1}}}
இதில் P என்பது கடன் தொகையையும், A என்பது தவணை தொகையையும், r என்பது 100 ஆல் பிரிக்கப்பட்ட வருடாந்திர வட்டி விகிதம் (மாதாந்திர தவணைகளாக இருந்தால் வருடாந்திர வட்டி விகிதம் 12 ஆல் பிரிக்கப்படும்), மற்றும் n என்பது தவணை காலத்தையும் குறிக்கும். காலம் மாதங்களாகவோ, குறிப்பிட்ட இடைவெளியுள்ள நாட்களாகவோ இருக்கலாம்.

பயன்கள்
-------

அடமானக் கடன், வீட்டுக் கடன், தனிநபர் கடன் மற்றும் வாகனக் கடன் போன்ற காலக்கெடு உள்ள கடன்களை திருப்பி செலுத்தவும், ஒவ்வொரு மாதமும் தங்கள் கடனுக்கு எவ்வளவு பணம் செலுத்த வேண்டும் என்பதை கடனாளிகள் துல்லியமாக அறிந்து கொள்ளவும், அதன்மூலம் தனிநபர்களின் வரவுசெலவு நிர்வாகத்தை திறமையாக செய்யவும் பயனளிக்கிறது.

மேற்கோள்கள்
-----------

1. ↑  "மாதாந்திரத் தவணை என்றால் என்ன?". .
2. ↑  "Calculating EMIs". .
3. ↑  "EMI என்றால் என்ன, அது எவ்வாறு கணக்கிடப்படுகிறது?". .
**அரங்கநாயகி** (ஆங்கிலம்: **Ranganayaki**, சமஸ்கிருதம்: रङ्गनायकी, romanized: Raṅganāyakī, பொருள்: 'ரங்கநாதரின் மனைவி'), ஒரு இந்து தெய்வம் ஆவார். **தாயார்** என்று அடைமொழியிட்டு அழைக்கப்படும் இவர், ஸ்ரீரங்கத்தில் உள்ள ஸ்ரீ ரங்கநாதசுவாமி கோவிலின் முதன்மையான பெண் தெய்வம் ஆவார். அவள் ஸ்ரீரங்கத்தின் வழிபாட்டு தெய்வமும் விஷ்ணுவின் அவதாரமுமான ரங்கநாதரின் மனைவி. லட்சுமியின் அவதாரமான இவரை ரங்கநாயகி நாச்சியார் என்றும் பெரிய பிராட்டி என்றும் அழைப்பர்.

ரங்கநாயகி ஸ்ரீரங்கத்து மக்களாலும், வைணவர்களாலும் பெரிதும் போற்றப்படும் தெய்வமாவார். ஸ்ரீ வைஷ்ணவ சம்பிரதாயத்தின்படி இவர் அரங்கநாதருக்கு இணையாகக் கருதப்படுகிறார். தெய்வீக தம்பதியினரை வழிபடுவதற்கான வழிமுறைகளின் முதலும் முடிவுமாகக் கருதப்படுபவர்.

மேற்கோள் தரவுகள்
----------------

1. ↑  Raman, K. V. (2003) (in en). *Sri Varadarajaswami Temple, Kanchi: A Study of Its History, Art and Architecture*. Abhinav Publications. பக். 8. பன்னாட்டுத் தரப்புத்தக எண்:978-81-7017-026-6. .
2. ↑  Hawley, John Stratton; Wulff, Donna Marie (1998) (in en). *Devī: Goddesses of India*. Motilal Banarsidass Publ.. பக். xii. பன்னாட்டுத் தரப்புத்தக எண்:978-81-208-1491-2. .
3. ↑  Kumar, P. Pratap (1997) (in en). *The Goddess Lakṣmī: The Divine Consort in South Indian Vaiṣṇava Tradition*. Scholars Press. பக். 81. பன்னாட்டுத் தரப்புத்தக எண்:978-0-7885-0199-9. .
**முகமது எர்வான்** (Mohamad Ervan) (பிறப்பு 1992) ஒரு இந்தோனேசிய நாட்டைச் சேர்ந்த ஒரு சதுரங்க வீரர் ஆவார். 1992 ஆம் ஆண்டு இவர் பிறந்தார். இவருக்கு 2019 ஆம் ஆண்டில் பன்னாட்டு மாசுட்டர் பட்டம் வழங்கப்பட்டது.

சதுரங்க வாழ்க்கை
----------------

2018 ஆம் ஆண்டில் முகமது எர்வான் இந்தோனேசிய சதுரங்க வெற்றியாளர் பட்டத்தை வென்றார். 

2021 ஆம் ஆண்டு ஆசிய தனிநபர் கலப்பு சதுரங்க வெற்றியாளர் போட்டியில் 36 ஆவது தரநிலையில் இருந்த இவர் ஆறாவது இடத்தைப் பிடித்த பிறகு, 2021 ஆம் ஆண்டு சதுரங்க உலகக் கோப்பை போட்டிக்குத் தகுதி பெற்றார்   அங்கு இவர் முதல் சுற்றில் நோடிர்பெக் அப்துசட்டோரோவுக்கு எதிராக சமன் செய்தார். இவர்களின் முதல் ஆட்டத்தில் தோற்கடிக்கப்பட்டார். ஆனால் இவர்களது இரண்டாவது ஆட்டத்திற்கு முன் கோவிட்-19 சோதனையில் தோல்வியடைந்தார். தனது எதிராளியிடம் சமனை ஒப்படைத்தார்.

மேற்கோள்கள்
-----------

1. ↑  "Ervan, Mohamad". .
2. ↑  "IndonesiaBase » Who Won Indonesia National Championships?" (in en-US). .
3. ↑  "IM Mohamad Ervan Melesat Pimpin Asian Individual Hybrid Chess Championships 2021". .
4. ↑  "Luar Biasa, IM Mohamad Ervan Lolos ke Piala Dunia Catur". .
5. ↑  "Pecatur Mohamad Ervan gagal bertanding karena tak lolos tes covid-19". .

புற இணைப்புகள்
--------------

* Mohamad Ervan rating card at FIDE
* Mohamad Ervan player profile and games at Chessgames.com
**கம்ருல் இசுலாம்** (**Kamrul Islam)** வங்காள தேசத்தைச் சேர்ந்த ஒரு மருத்துவர் ஆவார், மருத்துவத் துறையில் சிறந்த பங்களிப்பிற்காக 2022 ஆம் ஆண்டுக்கான வங்கதேச அரசு வழங்கும் சுதந்திர விருதை வென்றார்.

வாழ்க்கைக் குறிப்பு
-------------------

கம்ருல் இசுலாமின் தந்தை அமினுல் இசுலாம் பாப்னா கரும்பு ஆராய்ச்சி மையத்தில் வேளாண் விஞ்ஞானியாக பணிபுரிந்தார். நான்கு உடன்பிறப்புகள் கொண்ட குடும்பத்தில் கம்ருல் இரண்டாவது நபர் ஆவார். 1980 ஆம் ஆண்டில் சந்திரபிரபா வித்யாபீடத்தில், பாப்னாவில் தனது இடைநிலைக் கல்வியை முடித்தார். தகுதிப் பட்டியலில் 15 வது இடத்தைப் பிடித்தார். பின்னர் 1982 ஆம் ஆண்டு டாக்கா கல்லூரியில் மேல்நிலைப் படிப்பை முடித்தார். டாக்கா மருத்துவக் கல்லூரியில் மருத்துவத்தில் இளநிலை பட்டம் பெற்றார். பின்னர் உயர் கல்விக்காக எடின்பரோ சென்று அங்குள்ள ராயல் அறுவைச் சிகிச்சையாளர் கல்லூரியில் அறுவை மருத்துவம் பயின்றார். 1993 இல் வங்கதேச குடிமைத் தேர்வு எழுதி சுகாதாரப் பணியில் சேர்ந்தார். தேசிய சிறுநீரக நோய்கள் மற்றும் சிறுநீரக மருத்துவமனையில் உதவி பேராசிரியராகவும் பணியாற்றினார். 2007 ஆம் ஆண்டில், முதன்முறையாக வெற்றிகரமாக சிறுநீரக மாற்று அறுவை சிகிச்சை செய்தார். 2011 ஆம் ஆண்டு அரசுப் பணியில் இருந்து விலகி சி.கே.டி மருத்துவமனை என அழைக்கப்படும் நாள்பட்ட சிறுநீரக நோய் மருத்துவமனையை நிறுவினார். இவருக்கு 3 மகள்கள் உள்ளனர்.

விருது
------

* சுதந்திர விருது (2022)

மேற்கோள்கள்
-----------

1. ↑  Correspondent, Staff; bdnews24.com. "10 people, 1 institution to receive Independence Awards". .
2. ↑  "10 people, 1 organisation to get Independence Award" (in en). 2022-03-15. .
3. ↑  "স্বাধীনতা পুরস্কার পাচ্ছেন দুই কিংবদন্তি চিকিৎসক" (in bn). 2022-03-15. . "স্বাধীনতা পুরস্কার পাচ্ছেন দুই কিংবদন্তি চিকিৎসক". *banglanews24.com* (in Bengali). 2022-03-15. Retrieved 2022-03-17.
4. ↑  রশীদ, মামুনুর (2021-10-27). "একজন ডা. কামরুল ও বিনা পারিশ্রমিকে ১ হাজার কিডনি প্রতিস্থাপন" (in en). .
**டேவிட் வில்லியம் டொனால்ட் கேமரன்** (*David William Donald Cameron*, பிறப்பு 9 அக்டோபர், 1966) மே 11, 2010 முதல் சூலை 13, 2016 வரை ஐக்கிய இராச்சியத்தின் பிரதம அமைச்சராகவும் கன்சர்வேட்டிவ் கட்சியின் தலைவராகவும் பொறுப்பிலிருந்த பிரித்தானிய அரசியல்வாதியாவார். ஐக்கிய இராச்சியத்தில் 2010ஆம் ஆண்டு நடைபெற்ற பொதுத் தேர்தலில் யாருக்கும் தனிப்பெரும்பான்மை கிடைக்காததால் ஏற்பட்ட தொங்கு நாடாளுமன்றத்தில் தனிப்பெரும் கட்சியான கன்சர்வேட்டிவ் கட்சி லிபரல் டெமாக்ரட்டிக் கட்சியுடன் கூட்டணி அமைத்து ஆட்சி அமைத்தது. கேமரன் விட்னி நாடாளுமன்றத் தொகுதி உறுப்பினராகவும் உள்ளார்.

பிரதம மந்திரி
-------------

11 மே 2010 ல், கார்டன் பிரவுன் பிரதமர் பதவியில் இருந்து விலகியதை தொடர்ந்து, அவரது பரிந்துரையின் பேரில் இரண்டாம் எலிசபெத், டேவிட் கேமரூனை அரசாங்கம் அமைக்க அழைத்தார். மீண்டும் 2015 ஆம் ஆண்டு நடந்த தேர்தலில் வெற்றிபெற்று இரண்டாவது முறையாக பிரதமராக பதவி வகிக்கிறார்.

யாழ்ப்பாணத்திற்கு வரலாற்றுப் புகழ் மிக்க பயணம்
----------------------------------------------

1948 ஆம் ஆண்டில் இலங்கை விடுதலை அடைந்த பின்னர், ஈழப்போரில் பெரிதும் பாதிக்கப்பட்ட வட மாகாணத் தலைநகர் யாழ்ப்பாணத்திற்கு பயணம் மேற்கொண்ட முதலாவது உலகத் தலைவர் கேமரன் ஆவார்.

இலங்கையில் நடைபெற்ற பொதுநலவாய அரசுத் தலைவர்களின் மாநாட்டில் கலந்து கொள்ளவென கொழும்பு சென்றிருந்த டேவிட் கேமரன் 2013 நவம்பர் 15 இல் யாழ்ப்பாணம் சென்றார். வட மாகாண முதலமைச்சர் க. வி. விக்னேசுவரனை யாழ்ப்பாணம் பொது நூலகத்தில் சந்தித்து உரையாடினார். பின்னர் இரா. சம்பந்தன் உட்பட பல தமிழ்த் தலைவர்களை சந்தித்தார். ஈழப்போரின் இறுதிக் கட்டத்தில் இராணுவத்தினரிடம் சரணடைந்து காணாமல் போனவர்களின் குடும்பத்தினர், மற்றும் போரினால் இடம்பெயர்ந்தவர்களையும் அவர் சந்தித்து உரையாடினார்.

யாழ்ப்பாணத்தில் இருந்து வெளியாகும் உதயன் பத்திரிகைக் காரியாலயத்துக்குச் சென்றிருந்த கேமரன், பத்திரிகை ஆசிரியர் மற்றும் பணியாளர்களை சந்தித்து உரையாடினார். 2005 ஆம் ஆண்டு முதல் இப்பத்திரிகைக் காரியாலயம் பல முறை எரிக்கப்பட்டும், தாக்கப்பட்டும் வந்துள்ளது. ஊழியர்கள் ஐவர் படுகொலை செய்யப்பட்டனர்.

மேற்கோள்கள்
-----------

1. ↑  "David Cameron is UK's new prime minister". *BBC News*. 11 May 2010.. பார்த்த நாள்: 11 May 2010.
2. ↑
3. 1 2 3  Pagnamenta, Robin (16 November 2013). "David Cameron upstages Commonwealth summit with Jaffna trip". *The Australian*. AFP (Sydney).. பார்த்த நாள்: 16 November 2013.
4. 1 2 3  "Residents in Jaffna have hopes raised with Cameron's visit to the North". *The Sunday Times*. AFP (Colombo). 16 November 2013 இம் மூலத்தில் இருந்து 18 நவம்பர் 2013 அன்று. பரணிடப்பட்டது... பார்த்த நாள்: 16 November 2013.
5. 1 2 3  Mason, Rowena (15 November 2013). "David Cameron's car surrounded by Sri Lankan protesters". *The Guardian* (London).. பார்த்த நாள்: 16 November 2013.
**தன்சிமா ஆசேம்** (*Tanzima Hashem*) வங்காளதேசத்தைச் சேர்ந்த ஓர் அறிவியலாளர் ஆவார். வங்காளதேசப் பொறியியல் மற்றும் தொழில்நுட்ப நிறுவனத்தில் பேராசிரியராக இவர் பணிபுரிகிறார். 2017 ஆம் ஆண்டு எல்செவியர் அறக்கட்டளை விருதைப் பெற்ற வளரும் நாடுகளைச் சேர்ந்த பெண் அறிவியலாளர்களில் தன்சிமா ஆசேமும் ஒருவராவார். இருப்பிட அடிப்படையிலான சேவைகள் அணுகப்படும்போது பயனர் தனியுரிமையைப் பராமரிப்பது தொடர்பான ஆய்வுகளில் இவரது ஆராய்ச்சி கவனம் செலுத்துகிறது. 2014 ஆம் ஆண்டில் கணிப்பொறியில் பெண்கள் என்ற பொருளில் முதல் பட்டறையை வங்காளதேசத்தில் ஏற்பாடு செய்ததற்காகவும் இவர் அறியப்படுகிறார்.

தன்சிமா ஆசேம் 2004 ஆம் ஆண்டு வங்காளதேச பொறியியல் மற்றும் தொழில்நுட்ப நிறுவனத்தில் கணினி அறிவியல் மற்றும் பொறியியலில் பட்டம் பெற்றார். 2006 ஆம் ஆண்டு முதுநிலை பட்டம் பெற்றார். 2011 ஆம் ஆண்டு ஆத்திரேலியாவின் மெல்போர்ன் பல்கலைக்கழகத்தில் முனைவர் பட்டம் பெற்றார். 2012 முதல் 2017 ஆம் ஆண்டு வரை மெல்போர்னில் ஒரு கல்வி ஆராய்ச்சி பார்வையாளராக பணிபுரிந்தார்.

மேற்கோள்கள்
-----------

1. ↑  "Women engineers to receive awards for innovative research in developing countries". Elsevier. 16 February 2017.. பார்த்த நாள்: 11 April 2018.
2. ↑  "Asia's Rising Scientists: Tanzima Hashem". Asian Scientist. 27 October 2017.. பார்த்த நாள்: 11 April 2018.
3. ↑  "Dr. Tanzima Hashem (ডঃ তানজিমা হাশেম)". Bangladesh University of Engineering & Technology.. பார்த்த நாள்: 11 April 2018.
4. ↑  "Dr Tanzima Hashem". World Science Forum இம் மூலத்தில் இருந்து 12 ஏப்ரல் 2018 அன்று. பரணிடப்பட்டது... பார்த்த நாள்: 11 April 2018.

புற இணைப்புகள்
--------------

* Tanzima Hashem's profile from Research Gate

|  |  |
| --- | --- |
| ஆளுமைக் கட்டுப்பாடு: கல்விசார் இதை விக்கித்தரவில் தொகுக்கவும் | 
* DBLP
* Google Scholar

 |
**பேகம் கம்ருன் நகர்** (*Begum Kamrun Nahar*) வங்காள தேசத்தின் தகவல் மற்றும் ஒலிபரப்பு அமைச்சகத்தின் முன்னாள் செயலாளர் ஆவார். வங்களாதேசத்தில் முதன்மை தகவல் அதிகாரியாக பதவிக்கு வந்த முதல் பெண் என்ற சிறப்புக்கு உரியவராக இவர் கருதப்படுகிறார். பெண்கள் மற்றும் குழந்தைகள் விவகார அமைச்சகத்தின் முன்னாள் செயலாளராகவும் இருந்தார்.

ஆரம்ப கால வாழ்க்கை
------------------

**பேகம் கம்ருன் நகர்** பிராமன்பரியா மாவட்டத்தில் பிறந்தார். 1983 ஆம் ஆண்டில் டாக்கா பல்கலைக்கழகத்தின் சமூக நலன் மற்றும் ஆராய்ச்சி நிறுவனத்தில் முதுகலை படிப்பை முடித்தார் . வங்காள தேசத்தின் அச்சக நிறுவனத்தில் பத்திரிக்கை துறையில் பட்டயமும் படித்துள்ளார்.

தொழில்
------

1984 ஆம் ஆண்டு வங்காள தேசத்தின் குடிமைப் பணியில் நிர்வாகப் பணியாளராகச் சேர்ந்தார்.

2017 ஆம் ஆண்டு பிப்ரவரி மாதத்தில்  பத்திரிகைத் தகவல் துறையில் முதன்மை தகவல் அதிகாரியாக நியமிக்கப்பட்டார். முதன்மை தகவல் அதிகாரி பதவியை வகித்த முதல் பெண்மணி என்ற சிறப்பும் கிடைத்தது. முன்னதாக இவர் திரைப்படங்கள் மற்றும் வெளியீடுகள் துறை, மக்கள் தொடர்பு இயக்குநரகத்தின் பொது இயக்குநராக இருந்தார். இதேபோல வங்காளதேச திரைப்படக் காப்பகத்தின் முன்னாள் பொது இயக்குநர் பொறுப்பிலும் இருந்தார். வங்காள தேசத்தின் திரைப்பட தணிக்கை வாரியத்தின் முன்னாள் துணைத் தலைவராகவும் இருந்துள்ளார்

2019 ஆம் ஆண்டு சனவரி மாதம் 25 ஆம் தேதியன்று பெண்கள் மற்றும் குழந்தைகள் விவகார அமைச்சகத்தின் செயலாளராக நகர் நியமிக்கப்பட்டார்.

30 டிசம்பர் 2019 ஆம் ஆண்டு டிசம்பர் மாதம் 30 ஆம் தேதியன்று பெண்கள் மற்றும் குழந்தைகள் விவகார அமைச்சகத்தின் செயலாளர் பதவியிலிருந்து தகவல் மற்றும் ஒளிபரப்பு செயலாளராக மாற்றப்பட்டார்.

நவம்பர் 2020 ஆம் ஆண்டு நவம்பர் மாதம் தகவல் மற்றும் ஒலிபரப்பு அமைச்சகத்தில் செயலாளராகப் பணியாற்றியபோது ஓய்வுக்குப் பிந்தைய விடுப்பில் சென்றார். காசா மியா என்பவர் இவருக்குப் பதிலாக தகவல் மற்றும் ஒளிபரப்பு அமைச்சகத்தின் செயலாளராக நியமிக்கப்பட்டார்.

தனிப்பட்ட வாழ்க்கை
------------------

வங்காளதேசத்தின் அமைச்சரவை செயலாளரான கந்தகர் அனோவருல் இசுலாமை நகர் மணந்தார். இவர்களுக்கு இரண்டு குழந்தைகள் உள்ளனர். 2020 ஆம் ஆண்டு சூன் மாதத்தில் கோவிட் நோய்த் தொற்று பரவலின் போது தொற்றுநோயால் பாதிக்கப்பட்டார்.

மேற்கோள்கள்
-----------

1. ↑  Unb, Dhaka (2017-02-13). "Kamrun Nahar first-ever female PIO" (in en). .
2. ↑  Unb, Dhaka (2019-12-31). "3 secretaries transferred" (in en). .
3. 1 2 3 4  "Kamrun Nahar made secretary to Women and Children Affairs Ministry | Daily Sun |" (in en). .
4. ↑  "Kamrun Nahar appointed as secretary to Women and Children’s Affairs Ministry". .
5. 1 2  Correspondent, A. A.. "New women children's affairs secy | The Asian Age Online, Bangladesh" (in en). .
6. 1 2 3 4  "Information secretary Kamrun Nahar accorded farewell". .
7. 1 2  "Kamrun Nahar made Women & Children Affairs Ministry secretary" (in English). .
8. ↑  "Kamrun Nahar made information secretary" (in en). .
9. ↑  Hossain, Mosharrof. "Kamrun Nahar made information secretary | Bangladesh Sangbad Sangstha (BSS)" (in en-US). .
10. ↑  UNB, Dhaka (2019-12-30). "Three secretaries transferred, 6 addl secy promoted" (in en). .
வேதியியலில் **வினை மூலக்கூறு எண்** (*Molecularity*) என்பது ஒரு வேதிவினையின் எளிய படியில் ஈடுபடக்கூடிய மூலக்கூறுகளின் எண்ணிக்கையைக் குறிக்கும். மேலும், இவ்வினை மூலக்கூறு எண் முதன்மையான படிநிலையில் வினையில் ஈடுபடும் வினைபடுபொருள்களின் வேதிவிகிதக்கெழுக்களின் கூட்டுத்தொகைக்குச் சமமாக இருக்கும்.
வினையில் ஈடுபடும் மூலக்கூறுகளின் எண்ணிக்கையைப் பொறுத்து ஒரு வினையானது ஒரு மூலக்கூறு வினையாகவோ இரு மூலக்கூறு வினையாகவோ அல்லது மும்மூலக்கூறு வினையாகவோ அமையலாம். ஒரு வினையானது ஒன்றுக்கு மேற்பட்ட படிகளில் நிகழ்ந்தால் மொத்த வினைக்கான மூலக்கூறு எண் கணக்கிடப்படுவதில்லை. ஆனால், எளிய வினைகளில் மூலக்கூறு எண் மற்றும் வினை வகை ஆகியவை சமமாக இருக்கும். மூலக்கூறு எண் சுழியாக அல்லது பின்னமாகவோ இருக்க இயலாது.மூலக்கூறு எண் எப்போதும் எதிர்க்குறியை பெற்றிருப்பதில்லை.

ஒரு மூலக்கூறு வினைகள்
---------------------

ஒரு மூலக்கூறு வினையில், ஒரு தனித்த ஒற்றை மூலக்கூறு தனது அணுக்களை மறுஆக்கம் செய்வதன் மூலம், வேறுபட்ட மூலக்கூறுகளை உருவாக்குகின்றன. இது பின்வரும் சமன்பாட்டால் விளக்கப்படுகிறது. 

{\displaystyle {\ce {A -> P,}}}
{\displaystyle {\rm {A}}} {\displaystyle {\rm {P}}} என்பது முறையே வினைபடுபொருளையும் வினைவிளைபொருளையும் குறிக்கும். இந்த வினையின் படியானது ஒரே ஒரு வினைவிளைபொருளைக் கொண்டிருந்தால் ஒரு மாற்றியமாக்கல் வினையாகவோ அல்லது ஒன்றுக்கு மேற்பட்ட விளைபொருள்களைக் கொண்டிருந்தால சிதைவு வினையாகவோ அமையும்.

மேற்கூறிய எந்தவொரு நிகழ்வாயினும், வினையின் வேகம் அல்லது படி என்பது முதல் படி வினைவேகச் சமன்பாட்டால் குறிக்கப்படுகிறது.

{\displaystyle {\frac {d\left[{\ce {A}}\right]}{dt}}=-k\_{r}\left[{\ce {A}}\right],}
இதில், {\displaystyle [{\rm {A]}}} என்பது வினைபடுபொருள் A-இன் செறிவையும் {\displaystyle t} என்பது காலத்தையும் மற்றும் {\displaystyle k\_{r}} என்பது வினைவேக மாறிலியையும் குறிக்கும்.

இரு மூலக்கூறு வினைகள்
---------------------

ஒர் இரு மூலக்கூறு வினையில், இரண்டு மூலக்கூறுகள் மோதிக் கொண்டு ஆற்றல், அணுக்கள் அல்லது அணுக்களின் குழுக்களை பரிமாறிக் கொள்கின்றன.

கீழ்கண்ட சமன்பாட்டின் மூலம் இதை விவரிக்கலாம்


A
+
B
⟶
P

{\displaystyle {\ce {A + B -> P}}}

{\displaystyle {\ce {A + B -> P}}}
இரண்டாவது வரிசை விகித சட்டத்தை இது ஒத்திருக்கிறது:{\displaystyle {\frac {d[{\ce {A}}]}{dt}}=-k\_{r}{\ce {[A][B]}}}.

இங்கு, வினையின் வீதம், வினைப்பொருட்கள் ஒன்று சேரும் விகிதத்திற்கு விகிதாசாரம் கொண்டுள்ளது. இரு மூலக்கூறு வினைக்கான உதாரணம் கீழே கொடுக்கப்பட்டுள்ளது:



CH

3


Br
+

OH

−

⟶

CH

3


OH
+

Br

−


{\displaystyle {\ce {CH3Br + OH^- -> CH3OH + Br^-}}}

{\displaystyle {\ce {CH3Br + OH^- -> CH3OH + Br^-}}}

மேற்கோள்கள்
-----------

1. 1 2  Atkins, P.; de Paula, J. Physical Chemistry. Oxford University Press, 2014
2. ↑  Temkin, O. N. State-of-the-Art in the Theory of Kinetics of Complex Reactions. In Homogeneous Catalysis with Metal Complexes: Kinetic Aspects and Mechanisms, John Wiley and Sons, ltd, 2012
3. ↑  Morrison R.T. and Boyd R.N. *Organic Chemistry* (4th ed. Allyn and Bacon 1983) p.215 ISBN 0-205-05838-8
**அபிசேக் சிங்** (*Abhishek Singh*)(பிறப்பு 5 மார்ச் 1981) பாரதிய ஜனதா கட்சியைச் சேர்ந்த இந்திய அரசியல்வாதி ஆவார். இவர் ராஜ்நாந்துகாவினைப் பிரதிநிதித்துவப்படுத்தும் இந்தியப் பாராளுமன்றத்தின் கீழ் சபையான 16வது மக்களவையின் உறுப்பினராக இருந்தார். இவர் சத்தீசுகர் மாநில முன்னாள் முதல்வர் ரமன் சிங்கின் மகன் ஆவார்.

இளமை
----

அபிசேக் சிங் 198 ஆம் ஆண்டு மார்ச் 5ஆம் தேதி கவர்தாவில் பிறந்தார். இவர் ராமன் சிங் மற்றும் வீணா சிங் ஆகியோரின் மகன். இவர் ராய்ப்பூரில் உள்ள தேசிய தொழில்நுட்ப நிறுவனத்தில் பொறியியல் கல்வி படித்தார். இதன் பிறகு எக்ஸ். எல். ஆர். ஐ.-சவேரியார் நிர்வாகப் பள்ளியில் முதுநிலை வணிக நிர்வாகவியல் கல்வி பயின்றார்.

அரசியல் வாழ்க்கை
----------------

தனது கல்வியை முடித்தவுடன், சிங் அரசியலில் ஈடுபட்டார். 2013 சத்தீசுகர் சட்டப் பேரவைத் தேர்தலில் ராஜ்நந்துகாவ் மற்றும் கபீர்தாம் மாவட்டங்களில் பாரதிய ஜனதா கட்சிக்காக பிரச்சாரம் செய்தார். ஏப்ரல் 2014-இல், இத்தொகுதியில் அப்போதைய உறுப்பினரான மதுசூதன் யாதவுக்கு போட்டியிட வாய்பு மறுக்கப்பட்டதையடுத்து, ராஜ்நந்த்காவ்னில் பொதுத் தேர்தலில் போட்டியிட பாஜக இவரை வேட்பாளராக அறிவித்தது. இவர் 235,000 வாக்குகள் வித்தியாசத்தில் வெற்றி பெற்று சத்தீசுகரிலிருந்து தேர்ந்தெடுக்கப்பட்ட இளம் (33 வயது) நாடாளுமன்ற உறுப்பினர் ஆனார்.

மேலும் பார்க்கவும்
------------------

* இந்தியாவின் 16வது மக்களவை உறுப்பினர்களின் பட்டியல்

மேற்கோள்கள்
-----------
மக்களவைத் தொகுதிவார்ப்புரு:SHORTDESC:மக்களவைத் தொகுதி
**கூச் பெகர் மக்களவைத் தொகுதி** (*Cooch Behar Lok Sabha constituency*) என்பது இந்தியாவின் 543 மக்களவைத் தொகுதிகளில் ஒன்றாகும். இந்த தொகுதி மேற்கு வங்கத்தில் உள்ள கூச் பெகரை மையமாகக் கொண்டுள்ளது. எண். 1 கூச் பெகர் மக்களவைத் தொகுதியின் ஏழு சட்டமன்றப் பகுதிகளும் கூச் பெகர் மாவட்டத்தில் உள்ளன. இந்தத் தொகுதி பட்டியல் சாதியினருக்கு ஒதுக்கப்பட்டுள்ளது.

சட்டப் பேரவைத்தொகுதிகள்
-----------------------

தொகுதிச் சீரமைப்பு ஆணையத்தின் உத்தரவின்படி, மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக, நாடாளுமன்றத் தொகுதி எண். 1 கூச் பெகர், பட்டியல் சாதிகளுக்கு ஒதுக்கப்பட்டது. 

கூச் பெகர் மாவட்டத்தின் மாதபங்கா உட்பிரிவின் கீழ் உள்ள பகுதி, மாதபங்கா மற்றும் சிதல்குச்சி சட்டமன்றத் தொகுதிகளை உருவாக்கிறது. அதே சமயம் தின்கட்டா உட்பிரிவின் கீழ் உள்ள பகுதி தின்கட்டா மற்றும் சீதை தொகுதிகளை உருவாக்கிறது.  கூச் பெகார் சதார் உட்பிரிவின் கீழ் உள்ள பகுதி கூச் பெகர் வடக்கு, கூச் பெகர் தெற்கு மற்றும் நடாபரி தொகுதிகளை உருவாக்குகிறது. இருப்பினும் நடபாரி துபாங்கஞ்ச் உட்பிரிவில் இருந்தும் கிராம கிராம ஊராட்களைக் கொண்டுள்ளது.

மேற்கோள்கள்
-----------

1. ↑  "PC Wise Voters Turn Out" (PDF). 2021-06-18. p. 26 இம் மூலத்தில் இருந்து 8 August 2021 அன்று. பரணிடப்பட்டது.. .
2. 1 2 3  "Delimitation Commission Order No. 18". *Table B – Extent of Parliamentary Constituencies* (Government of West Bengal) இம் மூலத்தில் இருந்து 18 September 2010 அன்று. பரணிடப்பட்டது.. .

வெளி இணைப்புகள்
---------------

* Coochbehar lok sabha constituency election 2019 date and schedule
**சம்சித்தின் வோகிதோவு** (Shamsiddin Vokhidov) உசுபெக்கிசுத்தான் நாட்டைச் சேர்ந்த ஒரு சதுரங்க வீரராவார். 2020 ஆம் ஆண்டு இவருக்கு கிராண்டுமாசுட்டர் பட்டம் வழங்கப்பட்டது.

2015 ஆம் ஆண்டு நடைபெற்ற 14 வயதிற்கு உட்பட்டவர்களுக்கான உலக இளைஞர் சதுரங்கப் போட்டியில் வோகிதோவு வென்றார்.

16 வயதில், வோகிதோவு 2018 ஆம் ஆண்டு நடைபெற்ற உலக விரைவு சதுரங்க வெற்றியாளர் போட்டியில் உலக சதுரங்க வெற்றியாளர் மேக்னசு கார்ல்சனை தோற்கடித்தார்.

2021 ஆம் ஆண்டு மே மாதத்தில் நடைபெற்ற ஆசிய ஐப்ரிட்டு வெற்றியாளர் கோபையை வோகிதோவு வென்றார். 2021 சதுரங்க உலகக் கோப்பை போட்டிக்கும் தகுதி பெற்றார். முதல் சுற்றில் லூகா பைசாட்சேவை தோற்கடித்தார். ஆனால் இரண்டாவது சுற்றில் செர்கி கர்சாகினால் தோற்கடிக்கப்பட்டார்.

2023 ஆம் ஆண்டு அல்மாத்தியில் நடைபெற்ற ஆசிய சதுரங்க வெற்றியாளர் போட்டியை சம்சித்தின் வோகிதோவு வென்றார்.

மேற்கோள்கள்
-----------

1. ↑
2. ↑  "Vokhidov, Shamsiddin". .
3. ↑  "Tamil Nadu State Chess Association - India won 11 medals in the World Youth and Cadet Chess Championship". .
4. ↑  "Shamsiddin Vokhidov wins Asian Individual Hybrid Chess Championship 2021" (in en). 2021-06-02. .
5. ↑  "Shamsiddin Vokhidov wins Asian Hybrid Championship" (in en). .
6. ↑  Asian Continental Men Chess Championship 2023

புற இணைப்புகள்
--------------

* சம்சித்தின் வோகிதோவு rating card at பன்னாட்டு சதுரங்கக் கூட்டமைப்பு இதை விக்கித்தரவில் தொகுக்கவும்
* Shamsiddin Vokhidov chess games at 365Chess.com
* சம்சித்தின் வோகிதோவு player profile and games at Chessgames.com
காற்றாடியின் முழு அளவிலான தோற்றம்காற்றாடியின் முழு அளவிலான தோற்றம்
**காற்றாலை** (*windmill*) என்பது, காற்றால் உந்தப்படும், ஆற்றல் உற்பத்தி செய்யும் பொறி ஆகும். காற்று வீச்சினால் ஏற்படக்கூடிய ஆற்றலைப் பயன்படுத்துவதற்கு ஏற்ற வகையில் பொறி அமைக்கப்பட்டு, காற்று விசைச் சுற்றுக் கலன்களில் இருந்து பெறப்படும் இயந்திர ஆற்றல், மின் ஆற்றலாக மாற்றப்பட்டுப் பயன்படுத்தப்படுகிறது. இதில் இருக்கும் நீளமான தகடுகள்/இறக்கைகள் (Blades) காற்றின் வேகத்தால் சுற்றுவதால், அதனுடன் இணைக்கப்பட்டிருக்கும் மின்னாக்கி (Generator) இயங்குவதன் மூலம் மின்சாரம் தயாரிக்கப்படுகிறது. புதுப்பிக்கக்கூடிய ஆற்றலான காற்றாலை மின்சாரம், சுற்றுச்சூழலை சீரழிக்காத பசுமை ஆற்றலாகக் கருதப்படுகிறது. இந்த வகையில் செய்யப்படும் ஆற்றல் உற்பத்தி சுற்றுச்சூழலைப் பாதிக்காத தூய ஆற்றல் ஆகும். உதாரணமாக, அனல்மின் நிலையங்களின் மூலம் வெளியேற்றப்படும் காற்று மாசுபாடு போன்ற பாதிப்புகள் எதுவும் காற்றாலைகளால் ஏற்படுவதில்லை. பொதுவாக, இது கம்பங்கள் முதலிய பெரிய, உயர்ந்த கட்டிடங்களில் இருக்கும். பழங்காலத்தில், காற்றாலைகளின் ஆற்றல் தானியங்களை அரைக்கவும், நீர் இறைக்கவும், மர அறுவைக்கும் பயன்பட்டது. தற்காலத்தில், இவை மின் உற்பத்திக்கே அதிகம் பயன்படுவதால் காற்றுச் சுழலிகள் (wind turbines) என்றும் அழைக்கப்டுகின்றன.

காற்றாலை மின் உற்பத்தியில் சீனா முதல் இடத்திலும், அமெரிக்கா இரண்டாம் இடத்திலும் இருக்கின்றன. இந்தியாவின் காற்று வழி மின் உற்பத்தியில் தமிழ்நாடு 55% பங்கு வகிக்கித்து முதல் இடத்தில் உள்ளது. இது தமிழ்நாட்டின் மின் தேவைகளில் 9% அளவை (2000 மெகா வாட்) நிறைவு செய்கிறது. மகாராட்டிரா இரண்டாம் இடத்திலும், குசராத்து மூன்றாம் இடத்திலும் உள்ளன.

சூழல் பாதிப்புகள்
-----------------

பரவலாக காற்றாலை மின்சாரம் பசுமை மின்சாரம் என்று வர்ணிக்கப்பட்டாலும், காற்றாலை மின்சாரம் சுற்றுச்சூழலை குறிப்பிடத்தக்க அளவு பாதிக்கிறது. காற்றாலைகளால் ஒலி மாசுபாடு, உயிரினங்களின் வாழ்விடச் சிதைவு, பறவைகளின் வலசைப் பாதையில் இடர் போன்ற பாதிப்புகள் ஏற்படுகின்றன. ஒரு காற்றாலைச் சுழலியின் மூலம் ஒரு ஆண்டில் ஒன்றிலிருந்து 64 பறவைகள்வரை இறப்பதாக ஆய்வுகள் கூறுகின்றன. உதாரணமாக ஸ்பெயின் நாட்டில் எல் பெர்டோன் (El perdon) என்ற இடத்தில் அமைந்துள்ள காற்றாலையில் ஆண்டுக்கு 64 பறவைகள் ஒரு காற்றாலையால் இறக்கின்றன. அதேநேரம் தங்கள் ஆய்வுக் காலத்தில் பறவைகளின் மரணங்களே நிகழாத காற்றாலைகளும் உள்ளதாக சில ஆய்வுகள் தெரிவிக்கின்றன.

* முப்பந்தலில் காற்றாலைகள்முப்பந்தலில் காற்றாலைகள்
* ஒரு எசுப்பானியக் காற்றாலைஒரு எசுப்பானியக் காற்றாலை
* காற்றாலை - கழுகுமலை அருகில் - தமிழ்நாடுகாற்றாலை - கழுகுமலை அருகில் - தமிழ்நாடு

மேற்கோள்கள்
-----------

1. ↑  ரமேஷ் குமார் (17 சூன் 2017). "காற்றாலைகள் கொல்லும் பறவைகள்". *கட்டுரை* (தி இந்து).. பார்த்த நாள்: 18 சூன் 2017.

வெளி இணைப்புகள்
---------------

விக்கிமீடியா பொதுவகத்தில்,  
 ***காற்றாலைகள்***   
என்பதின் ஊடகங்கள் உள்ளன. 

* Architecture: Windmills திறந்த ஆவணத் திட்டத்தில்
* Earth Science Australia, Wind Power and Windmills
* The International Molinological Society
* Windmills at Windmill World
* Mill Database, Belgium and Netherlands
* A Geograph article and photo-record of Windmills in Great Britain

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* Spain
* France
* BnF data
* ஜெர்மனி
* Israel
* United States
* யப்பான்
* செக் குடியரசு

 |
**அலினா பிவோல்** (*Alina Bivol*) உருசியாவைச் சேர்ந்த ஒரு சதுரங்க வீராங்கனையாவார்.

பிவோலுக்கு 2013 ஆம் ஆண்டு பிவோலுக்கு பன்னாட்டு மாசுட்டர் என்ற பட்டம் வழங்கப்பட்டது. 2009 ஆம் ஆண்டு உருசிய நகரமான கிம்ரியில் நடைபெற்ற சதுரங்கப் போட்டியில் 10 ஆட்டங்களில் 6 புள்ளிகள் எடுத்தார். கோசுட்ரோமா நகரத்தில் நடைபெற்ற போட்டியில் 4.5/9 என்ற புள்ளிகளும் 2012 ஆம் ஆண்டு சிகோரின் நினைவு சதுரங்கப் போட்டியில் 5/9 என்ற புள்ளிகளும் ஈட்டினார்.

2015 ஆம் ஆண்டில், இவர் உருசியாவின் 21 வயதுக்குட்பட்டோர் பெண்கள் போட்டியில் வென்றார். உலக இளையோர் சதுரங்கப் போட்டியில் இரண்டாவது இடத்தைப் பிடித்தார். இப்போட்டியில் நடாலியா புக்சாவை விட அரை புள்ளி பின்தங்கியிருந்தார்.

மேற்கோள்கள்
-----------

1. ↑  Administrator. "FIDE Title Applications (GM, IM, WGM, WIM, IA, FA, IO)". .
2. ↑  "M.Chigorin Memorial 2012: Areschenko and Socko stand apart" (in en-US). 2012-11-04. .
3. ↑  "Российская Шахматная Федерация - Новости". .
4. ↑  "Antipov and Buksa are 2015 World Junior Champions | Chessdom". .
**உத்தங்கி** (Uttangi) இந்தியாவின் தென் மாநிலமான கர்நாடகாவில் உள்ள ஒரு கிராமம் ஆகும்..   இது கர்நாடகாவின் விஜயநகர மாவட்டத்தில் உள்ள அதகல்லி தாலுக்காவில் அமைந்துள்ளது.

மக்கள்தொகையியல்
---------------

கர்நாடகாவின் விஜயநகர மாவட்டத்தில் உள்ள அதகல்லி தாலுகாவில் மொத்தம் 1144 குடும்பங்கள் வசிக்கும் பெரிய கிராமம் உத்தங்கியாகும்.. 2011 ஆம் ஆண்டு இந்திய மக்கள் தொகை கணக்கெடுப்பின்படி, உத்தங்கி கிராமத்தில் 5,666 பேர் இருந்தனர். இதில் 2,891 பேர் ஆண்கள் மற்றும் 2,775 பேர் பெண்கள் ஆவர்.

உத்தங்கி கிராமத்தில் 0-6 வயதுடைய குழந்தைகளின் எண்ணிக்கை அப்போது 621 ஆக இருந்தது. இது கிராமத்தின் மொத்த மக்கள் தொகையில் 10.96 சதவீதம் ஆகும். உத்தங்கி கிராமத்தின் சராசரி பாலின விகிதமும் 960 ஆக இருந்தது. இது கர்நாடக மாநில சராசரியான 973 என்பதைவிடக் குறைவாகும். 2011 மக்கள் தொகை கணக்கெடுப்பின்படி உத்தங்கியின் குழந்தை பாலின விகிதம் 929 ஆகும், இது கர்நாடக சராசரியான 948 என்பதை விடக் குறைவு.

கர்நாடகாவுடன் ஒப்பிடுகையில், உத்தங்கி கிராமத்தில் கல்வியறிவு விகிதம் அதிகமாக இருந்தது. 2011 ஆம் ஆண்டில், உத்தங்கி கிராமத்தின் எழுத்தறிவு விகிதம் 76.39 ஆகும். கர்நாடக மாநிலத்தின் எழுத்தறிவு 75.36 ஆகும். உத்தங்கியில் ஆண்களின் கல்வியறிவு 83.38 ஆகவும் பெண்களின் கல்வியறிவு விகிதம் 69.14 ஆகவும் இருந்தது. 

இந்திய அரசியலமைப்பு மற்றும் பஞ்சாயதி ராச் சட்டத்தின்படி, உத்தங்கி கிராமம் கிராமத்தின் தேர்ந்தெடுக்கப்பட்ட பிரதிநிதியான ஒரு சர்பஞ்சு எனப்படும் கிராமத்தின் தலைவரால் நிர்வகிக்கப்படுகிறது.

குறிப்பிடத்தக்க நபர்கள்
-----------------------

* சன்னப்பா டேனியல் உத்தங்கி, ஓர் இந்திய எழுத்தாளர்

மேற்கோள்கள்
-----------

1. ↑  "Census of India : Villages with population 5000 & above". Registrar General & Census Commissioner, India. .
2. ↑  "Yahoomaps India :". .  Uttangi, Vijayanagara, Karnataka
3. ↑ . 2004-07-09.
**மூசா தக்ரி அருங்காட்சியகம்** (*Musa Dakri Museum*) என்பது உத்தரப்பிரதேசம் அலிகார் முஸ்லிம் பல்கலைக்கழகத்தில் உள்ள ஒரு அருங்காட்சியகம் ஆகும். இது கென்னடி அறையில் வைக்கப்பட்டுள்ளது.

வரலாறு
------

பல்கலைக்கழகத்தின் முதல் அருங்காட்சியகம் நிஜாம் அருங்காட்சியகம் ஆகும். சர் சையத் தொல்லியல் அருங்காட்சியகம் 1950களில் நிறுவப்பட்டது.

மூசா தக்ரி அருங்காட்சியகம் 2014-இல் இந்த இரு அருங்காட்சியக சேகரிப்புகளின் இணைப்பால் நிறுவப்பட்டது. பல்கலைக்கழகத்திற்கு US$500,000 நன்கொடையாக வழங்கிய மூசா தக்ரியின் நினைவாக இது பெயரிடப்பட்டது. 2014ஆம் ஆண்டு மாற்றப்பட இருந்த சில தொல்பொருட்கள் காணாமல் போயின.

தொகுப்புகள்
-----------

### சர் சையத் மாடம்

பல்பன் காலத்துக் கல்வெட்டு ஒன்று இங்கு வைக்கப்பட்டுள்ளது.

### ஆர். சி. கவுர் மாடம்

இந்த மாடத்தில் அட்ராஞ்சி கெடாவிலிருந்து தோண்டியெடுக்கப்பட்ட கலைப்பொருட்கள் உள்ளன.

மேற்கோள்கள்
-----------

1. ↑  "AMU: मूसा डाकरी संग्रहालय में है लकड़ी का जहाज, दो हजार साल पुरानी गौतम बुद्ध की दुर्लभ प्रतिमा" (in hi). .
2. ↑  "Musa Dakri Museum". .
3. ↑  "AMU to set up world class museum". 2014-07-04. .
4. ↑  "Alumni shower donations, AMU set to take up new projects" (in en). 2014-07-10. .
5. ↑  "5000 years old artefacts go missing from AMU's archaeology section". 2018-04-24. .
6. 1 2  "The History and Development of University Museum of AMU: MUSA DAKRI MUSEUM". . "The History and Development of University Museum of AMU: MUSA DAKRI MUSEUM" (PDF).
7. ↑  "एएमयू : मूसा डाकरी संग्रहालय में हैं सैकड़ों साल पुराने बर्तन, खिलौने, चाकू". .
வார்ப்புரு:Aligarh Muslim University
**சிதம்பரம் வெள்ளந்தாங்கி அம்மன் கோயில்** என்பது இந்தியாவின், தமிழ்நாட்டில் கடலூர் மாவட்டம், சிதம்பரத்தில் உள்ள ஒரு அம்மன் கோயிலாகும். இந்த அம்மன் சிதம்பரம் நடராசர் கோயிலைச் சுற்றி நான்கு திசைகளிலும் அமைந்துள்ள நான்கு காவல் தெய்வங்களில் தெற்கில் அமைந்துள்ள காவல் தெய்வம் ஆவார்.

செவிவழிக் கதை
-------------

சில நூறு ஆண்டுகளுக்கு முன்பு பெய்த ஒரு பெருமழையில் சிதம்பரம் நகரம் பெரும் வெள்ளக்காடாக ஆனது. அப்போது ஒரு பெண் வெள்ளத்தில் நீந்தி வந்தாள். அவளை நோக்கியபடி யானை ஒன்று பிளிறியபடி சென்றது. அது அப்பெண்ணை தன் துதிக்கையால் தூக்கிச் சென்று தில்லை நடராசர் கோயிலின் தெற்குப் பகுதியில் விட்டுச் சென்றது. ஊர் மக்கள் அங்கு சென்று பார்த்தபோது அப்பெண் அங்கு இல்லை. ஆனால் யானையின் துதிக்கையில் ஒரு பெண் இருப்பதுபோன்ற சிலை ஒன்று இருந்தது. வெள்ளம் வடிந்த பிறகு ஊர் மக்கள் தில்லை அந்தணர்களிடம் நடந்த விசயத்தைக் கூறினர். அவர்களின் ஆலோசனையின்படி அச் சிலையை அங்கேயே பிரதிட்டை செய்து வெள்ளந்தாங்கி அம்மன் என்ற பெயரைச் சூட்டி வழிபடத் தொடங்கினர்.

கோயில் அமைப்பு
--------------

இக்கோயில் ஒரு சிறிய கோயிலாகும். கோயிலின் மகா மண்டபத்தில் பிள்ளையார், முருகன் திருமுன்கள் அமைந்துள்ளன. மகாமட்டபத்தை அடுத்து கருவறை அமைந்துள்ளது. கருவறையில் வெள்ளந்தாங்கி அம்மன் மேற்கு நோக்கி உள்ளார். யானையின் துதிக்கையில் அவரணைத்து இருப்பதுபோல் அம்மனின் உருவம் உள்ளது. கருறையில் அம்மனின் வலப்பக்கம் சிவலிங்கமும், இடப்பக்கம் சபரி சாஸ்தாவும் உள்ளனர். 

பிரகாரத்தில் சிரசு வடிவில் உள்ள வீரனாரும், நவக்கிரக சந்தி உள்ளது. கோயிலின் இடதுபுறம் நின்ற நிலையில் உள்ள எல்லையம்மன்னின் பரம்மாண்ட சுதை சிற்பகம் காணப்படுகிறது.

விழாக்கள்
---------

வார நாட்களில் வெள்ளிக் கிழமை, செவ்வாய்க் கிழமைகளில் அம்மனுக்கு சிறப்பு அலங்காரம் செய்து வழிபாடு நடத்தப்படும்.
ஆடி மாதம் பத்து நாள் உற்சவமும் முநல் நாள் காப்புக்கட்டும் நடக்கிறது. பத்து நாட்களும் அம்மனுக்கு சிறப்பு அபிசேகம் நடத்தப்படுகிறது. ஒன்பதாம் நாள் பாலமான் ஆற்றங் கரையில் இருந்து சக்தி கரகம் புறப்பட்டு முன்னே வரு பலவகையான காவடிகள் பின்னே எடுத்து வரப்படுகின்றன. அதனுடன் பக்தர்கள் பலர் பால் குடம் எடுத்து வருவர். பின்னர் அம்மனுக்கு அபிசேகம் செய்து தங்கள் பிராத்தனையை நிறைவேற்றுவர். விழாவின் பத்தாம் நாள் விடையாற்றி உற்சவம் நடைபெறும். அது முடிந்த பிறகு திருஊஞ்சல் வைபவம் நடக்கும்.

மேற்கோள்கள்
-----------

1. ↑  "வேண்டிய வரம் தரும் வெள்ளந்தாங்கி அம்மன்!". 2023-08-17. `{{cite magazine}}`: Cite magazine requires `|magazine=` (help)
**சிங்களாந்தகபுரம்** திருச்சி-துறையூர் நெடுஞ்சாலையில் 5 கிமீ தொலைவில் உள்ள ஊராகும்.

சோழர்கள் பெருமை
---------------

ராஜராஜசோழனுக்கு இருந்த பல சிறப்புப் பெயர்களில் 'குறவன்சிங்களாந்தகன்' என்ற பெயரும் ஒன்று. கேரளத்தை வென்று கேரளாந்தகன் என்ற பெயரில், தஞ்சைப் பெரிய கோயிலின் நுழைவு வாயில் பெயரிடப்பட்டது. ஈழ நாட்டை வென்று, சிங்களர்களுக்கு எமன் போல விளங்கியவதால் சிங்களாந்தகன் என்றும் சிங்கன்-குறவன் என்று பெயரைப் பெற்றான். முதலாம் ராசேந்திர சோழனும் ஈழ நாட்டின் மீது படையெடுத்து வெற்றியடைந்தான். தனது தந்தையின் வெற்றி அடையாளமாக சிங்களாந்தகபுரம் என்னும் பெயரில் ஊரை நிறுவி, அமரசுந்தரேசுவரர் என்னும் சிவன் கோயிலை அமைத்துச் சிறப்பு செய்தான் என்பதை கோயிலில் காணும் ஒன்பது கல்வெட்டுக்களைக் கொண்டு அறியலாம்.

ஊரமைப்பு
--------

இந்த கிராமத்தின் அமைவிடம் குறிப்பிடத்தக்கதாகும். தெருக்கள் நேராக கிழக்கு மேற்கிலும், தெற்கு வடக்கிலும் அமைந்துள்ளன. ஊரைச் சுற்றி பசுமையான நெல் வயல்கள் உள்ளன. நான்கு மூலைகளிலும் நான்கு கோயில்கள் உள்ளன. ஊரின் வடமேற்கில் சிவன் கோயில் அமைந்துள்ளது.

கோயில்
------

கிழக்கு நோக்கி அமைந்துள்ள கோயில் கருவறை, அர்த்தமண்டபம், மகாமண்டபம் போன்ற அமைப்புகளுடன் காணப்படுகிறது. இறைவன் அமரசுந்தரேசுவரர், இறைவி அகிலாண்டேசுவரி.

வணிகக்குழு
----------

நத்தம், திண்டுக்கல், சிங்களாந்தகபுரம், கோவில்பட்டி ஆகிய ஊர்களிலும், இலங்கையின் சில பகுதிகளிலும், வீரத்தளம், வீரத்தாவளம் தொடர்பான வணிகக்குழுக் கல்வெட்டுகள் கண்டுபிடிக்கப்பட்டுள்ளன.

மேற்கோள்
--------

<references>


1. 1 2 3  ஆர்.துரைராஜ், மாமன்னன் பெயரில் ஓர் ஊர், தினமணி புத்தாண்டு சிறப்பிதழ் 2011
2. ↑  திருச்சி அருகே 11-ம் நூற்றாண்டு வணிகக் குழுக் கல்வெட்டு கண்டுபிடிப்பு, தினமணி, 27.5.2009
**கால்கா** (Kalka) ஹரியானா மாநிலத்தின் பாஞ்ச்குலா மாவட்டத்தில் அமைந்துள்ள நகரம். கடவுள் காளியின் பெயராலேயே இந்நகரம் கால்கா என்று அழைக்கப்படுகிறது. இது இமயமலையின் அடிவாரத்தில் அமைந்துள்ளது. இமாச்சலப்பிரதேசத்தின் நுழைவாயில் என இந்நகரை அழைக்கின்றனர். தேசிய நெடுஞ்சாலை 22 இந்நகர் வழியாகச் செல்கிறது. மேலும் புகழ் பெற்ற கால்கா-சிம்லா தொடர்வண்டிப்பாதை இங்கிருந்து சிம்லாவிற்குச் செல்கிறது.

வரலாறு
------

1843-ல் பாட்டியாலா சமஸ்தானத்திடம் இருந்து ஆங்கிலேயர் இதைக் கைப்பற்றினர். தொடர்வண்டிப்பாதையின் முக்கிய சந்திப்பாக இது இருந்தது. தொடர்வண்டிச் சேவையில் தில்லி-அம்பாலா-கால்கா மற்றும் கால்கா-சிம்லாவின் மையமாக இருந்தது. கால்கா நகராட்சி 1933-ல் உருவாக்கப்பட்டது. 1901 -ல் இதன் மக்கட்தொகை 7,045 ஆக இருந்தது. மேலும் மஞ்சள் மற்றும் இஞ்சி அங்காடிகள் கால்கா-வில் இருந்தன.

காலநிலை
-------

கால்காவின் காலநிலை அதன் அருகிலுள்ள நகரங்களான சண்டிகர், அம்பாலா , தில்லி ஆகியவற்றைவிட நன்றாகவே இருக்கும்.மே மற்றும் ஜூன் பருவமழைக்காலங்களில் நல்ல மழைப்பொழிவு இருப்பதால் கால்காவின் காலநிலை நன்றாகவே இருக்கும். அக்டோபர்/நவம்பர் காலங்களில் குளிர்காலம் ஆரம்பிக்கும்.

போக்குவரத்து
------------

கால்கா மலைச்சரிவில் அமைந்துள்ள நகரம். எனவே மற்ற நகரங்களோடு எளிதில் செல்லமுடியாத பாதைகளைக் கொண்டது. தனியார் மற்றும் அரசுப் பேருந்து சேவைகள் கால்கா நகரில் உள்ளன. கால்கா-சிம்லா தொடர்வண்டிச் சேவை யுனெஸ்கோ நிறுவனத்தின் வரலாற்றுச் சிறப்புமிக்க பாரம்பரிய தொடர்வண்டிச் சேவை என வகைப்படுத்தப்பட்டுள்ளது.

முக்கிய இடங்கள்
---------------

* காளி கோவில்
* ஸ்ரீபாலாஜி கோவில்
* பிஞ்சோர் தோட்டம்

மேற்கோள்கள்
-----------

1. ↑   *Imperial gazetteer of India: provincial series, Volume 21*. Supdt. of Govt. of India. 1906. பக். 335. .
**குயினோலின் மஞ்சள்**  (*Quinoline Yellow SS* ) C18H11NO2 என்ற மூலக்கூற்று வாய்ப்பாட்டால் விவரிக்கப்படும் பசுமை கலந்த பிரகாசமான மஞ்சள் நிறச் சாயமாகும். ஆல்ககாலில் கரையும் என்பதை அடையாளப்படுத்த **குயினோலின் மஞ்சள்** என்ற பெயருடன் **Spirit soluble** என்ற பொருளில் **SS** என்று சேர்த்து பயன்படுத்துவர். இது நீரில் கரையாது ஆனால் முனைவற்ற கரைப்பான்களில் கரையும். பல்வளைய சேர்மமான குயினோப்தாலோன் நிறமிகளில் குயினோலின் மஞ்சள் பெரும்பங்கு வகிக்கிறது. குயினோலின் மஞ்சள் கிளர்வுநிலை உள்மூலக்கூற்று புரோட்டான் பரிமாற்ற நடத்தையை வெளிப்படுத்துகிறது. இந்நடத்தை இதன் ஒழுக்கமான ஒளிநிலைப்புத்தன்மைக்கு காரணமாக இருக்கலாம் என்று சமீபத்திய நிறமாலையியல் ஆய்வுகள் தெரிவிக்கின்றன.

தயாரிப்பு மற்றும் வேதிவினை
--------------------------

முதன்முதலில் 1878 ஆம் ஆண்டில் குயினோலின் மஞ்சுள் SS தயாரிக்கப்பட்டது. தாலிக்கு நீரிலி மற்றும் குயினாலிடின் ஆகியவற்றை வினைபுரியச் செய்து அப்போது குயினோலின் மஞ்சள் SS தயாரிக்கப்படுகிறது. இந்த கலவை இரண்டு சமநிலை மாற்றியங்களின் கலவையாக இருக்கும். குயினோலிடின் பெறுதிச்சோ்மங்களை மற்ற அமில நீரிலியுடன் சோ்த்து பிற குயினோப்தாலோன் குடும்ப சாயங்களைத் தயாரிக்கமுடியும்.

இதை சல்போனேற்ற வினைக்கு உட்படுத்தினால் நீரில் கரையும் சாயமான குயினோலின் மஞ்சுள் WS சாயம் கிடைக்கிறது.

பயன்கள்
-------

அரக்குப்பூச்சு. பாலிசிடைரின், பாலிகார்பனேட்டுகள், பாலி அமைடுகள், அக்ரைலிக் பிசின்கள் மற்றும் ஐதரோகாா்பன் கரைப்பான்களில் குயினோலின் மஞ்சுள் SS பயன்படுகிறது. மேலும் வெளிபூச்சு மருந்துகள், ஒப்பனைப் பொருக்களிலும் இது பயன்படுகிறது. மஞ்கள் நிற புகை உருவாக்கத்திலும் இது பயன்படுகிறது.

பாதுகாப்பு
----------

குயினோலின் மஞ்சுள் SS சிலருக்கு தோல் ஒவ்வாமையை ஏற்படுத்தும். 240 °செல்சியசு வெப்பநிலையை (464 °F) உருகுநிலையாகக் கொண்ட மஞ்சள் நிற தூளாக குயினோலின் மஞ்சுள் SS காணப்படுகிறது.

சான்றுகள்
---------

1. ↑  Volker Radtke "Quinophthalone Pigments" in High Performance Pigments (2nd Edition), Edited by Edwin B. Faulkner, Russell J. Schwartz, 2009 Wiley-VCH, Weinheim. எஆசு:10.1002/9783527626915.ch19
2. ↑  Gi Rim Han et al. "Shedding new light on an old molecule: quinophthalone displays uncommon N-to-O excited state intramolecular proton transfer (ESIPT) between photobases", *Scientific Reports*, 2017, 7, 3863.
3. ↑  Horst Berneth (2005), "Methine Dyes and Pigments", *Ullmann's Encyclopedia of Industrial Chemistry*, Weinheim: Wiley-VCH, doi:10.1002/14356007.a16\_487.pub2
**குளச்சல் மு. யூசுப்** குமரி மாவட்டத்தில் உள்ள குளச்சல் என்னும் ஊரில் பிறந்தவர். மலையாளத்தில் இருந்து தமிழிற்கு பல படைப்புகளை மொழிபெயர்த்திருக்கிறார். தன் ஊரினுடையப் பெயரையும் இணைத்து குளச்சல் மு. யூசுப் என அறியப்படுகிறார்.

மொழிபெயர்ப்புகள்
----------------

1. மீஸான் கற்கள் (நாவல்), 2. மஹ்ஷர் பெருவெளி (நாவல்), 3. ஒரு தந்தையின் நினைவுக் குறிப்புகள் (தன்வரலாறு), 4. நான் வாழ்ந்தேன் என்பதற்கான சாட்சி (தன்வரலாறு), 5. நளினி ஜமீலா (தன்வரலாறு), 6. அழியாமுத்திரை (நாவல்), 7. ஒரு அமரகதை (நாவல்), 8. வினயா (தன்வரலாறு), 9. அடூர்கோபால கிருஷ்ணன் (பதிவுகள்), 10. உலகப்புகழ்பெற்ற மூக்கு (சிறுகதைத் தொகுப்பு), 11. அஜிதா (தன்வரலாறு), 12. மேலும் சில ரத்தக்குறிப்புகள் (நாவல்), 13. சப்தங்கள் (நாவல்), 14. பர்ஸா (நாவல்), 15. பால்யகாலசகி (நாவல்), 16. உப்பப்பாவுக் கொரு ஆனையிருந்தது (நாவல்), 17. தற்கால மலையாளச்சிறுகதைகள் (தொகுப்பு), 18. ஆமென் (தன்வரலாறு), 19. கொச்சரேத்தி (நாவல்), 20. அக்னிசாட்சி (நாவல்), 21. ஆஸாதி (நாவல்), 22. பாத்துமா வின் ஆடு (நாவல்), 23. உண்மையும் பொய்யும் (கட்டுரைகள்), 24. ஆனைவாரியும் பொன் குருசும் (நாவல்), அச்சில்: 25. தஸ்கரன் மணியன்பிள்ளை (தன் வரலாறு), 26. நபி பெருமகனார், 27. உமறுல் கத்தாப் (வரலாறு), 28. மலையாளத்தில்: நாலடியார்.

விருதுகள்
---------

திருவள்ளுவர் திருச்சபையின், தமிழ்த் தொண்டர் விருது, தொ.மு.சி. ரகுநாதன் நினைவுப்பரிசு, ஆனந்தவிகடன் விருது, தமிழ்மொழிபெயர்ப்பாளர்கள் சங்க விருது, சமூக – நல அமைதி அறக்கட்டளை விருது, குடியரசுதின விருது, நல்லி – திசையெட்டும் விருது, உள்ளூர் பரமேஸ்வர அய்யர் விருது (கேரளா), இஸ்லாமிய தமிழியல் ஆய்வக விருது, வி.ஆர். கிருஷ்ணய்யர் விருது, ஸ்பாரோ விருது உள்ளிட்ட விருதுகள் பெற்றுள்ளார்.
**ரவுல் குரியல்** (*Raoul Curiel*)  பிரெஞ்சு நாட்டினைச் சேர்ந்த தொல்பொருள் ஆராய்ச்சியாளர், எகிப்தியியலாளர் மற்றும் ஓரியண்டலிசுட் ஆவார். இவர் 1913 ஆம் ஆண்டு சூன் மாதம் 23 ஆம் தேதியன்று எகிப்து நாட்டின் கெய்ரோ என்னும் இடத்தில் பிறந்தார். 2000 ஆம் ஆண்டு பிப்ரவரி மாதம் 23 ஆம் தேதியன்று பாரிசு நாட்டின், பிரான்சு என்னும் இடத்தில் இறந்தார்.

ஆரம்ப வாழ்க்கை மற்றும் கல்வி
----------------------------

குரியல் கெய்ரோவில் வளமான யூத குடும்பத்தில் பிறந்தார். ஒரு பணக்கார வங்கியாளரான டேனியல் குரியலின் மகனும் கென்றி குரியலின் சகோதரரும் இவர் ஆவார். 1933 ஆம் ஆண்டு, பாரிசு பல்கலைக்கழகத்தில் (அல்லது சோர்போன் ) சட்டம் படிக்க கெய்ரோவை விட்டு வெளியேறினார். பின்னர் இந்தியவியல் மற்றும் ஈரானிய படிப்புகளுக்கு மாறினார். 

1939 ஆம் ஆண்டு இவர் தனது சகோதரர் கென்றி குரியல் மற்றும் சார்சசு கெனைன் ஆகியோருடன் இணைந்து *டான் குயிச்சோட்டே* என்ற வார இதழைத் தொடங்கினார்.

தொல்லியல் மற்றும் இந்தியவியல்
-----------------------------

இரண்டாம் உலகப் போரின் போது, குரியல் லெபனான் நாட்டின் தலைநகரான பெய்ரூத்தில் பணியாற்றினார். அங்கு இவர் பிரெஞ்சு இராணுவத்திற்கான தொல்பொருள் ஆய்வுகளை மேற்கொண்டார். பெய்ரூத்தில், இவர் டேனியல் சிலம்பெர்கர் மற்றும் கென்றி செரிக் ஆகியோருடன் நட்பு கொண்டார். குரியல் 1945 ஆம் ஆண்டு ஆப்கானித்தானில் பிரெஞ்சு தொல்பொருள் பிரதிநிதியாக இருந்தார். பாக்கித்தானின் தேசிய அருங்காட்சியகத்தில், 1954 ஆம் ஆண்டு முதல் 1958 ஆம் ஆண்டு வரை பழங்காலப் பொருட்களின் இயக்குநராக பணியாற்றினார். பின்னர் பிரெஞ்சு தேசிய நூலகத்தில் ஓரியண்டல் நாணயங்கள் துறையின் கண்காணிப்பாளராக செயல்பட்டார்.

நூல் பட்டியல்
-------------

* *டிரசர்சு மானிடரிசு டி'ஆப்கானித்தான்: நினைவுகள் டி லா டெலிகேசன் தொல்லியல் பிரன்காய்சு என் ஆப்கானித்தான்* (பாரிசு, 1953)
* *யுனே கலெக்‌சன் டி மொன்னீசு டி குய்வ்ரே அரபோ-சசனைட்சு* (பாரிசு, 1984)

மேற்கோள்கள்
-----------

1. ↑  "CURIEL, Raoul – Persons of Indian Studies by Prof. Dr. Klaus Karttunen" (in en-US). 13 June 2020. .
2. ↑  "Raoul Curiel" (in fr). *Le Monde.fr*. 2000-02-25. .
3. ↑  Don LaCoss (Spring 2010). "Egyptian Surrealism and "Degenerate Art" in 1939?". *The Arab Studies Journal* **18** (1): 105. .
4. ↑  Christie, Anthony (February 1957). "Raoul Curiel and Daniel Schlumberger: Tréors monétaires d'Afghanistan. (Mémoires de la Délégation Archéologique Française en Afghanistan, Tom. XIV.) [x, 131 pp. 16 plates. Paris: Imprimerie Nationale, 1953."] (in en). *Bulletin of the School of Oriental and African Studies* **19** (1): 183–184. doi:10.1017/S0041977X0011941X. பன்னாட்டுத் தர தொடர் எண்:1474-0699. .
5. ↑   (in en) *Archaeological Gazetteer of Afghanistan: Revised Edition*. 2019-05-02. .
6. ↑   *Une Collection de monnaies de cuivre arabo-sasanides*. 1984. .
7. ↑  "Author Search Results" (in en). *klgrid.kmlink.com.my*. ..

வெளி இணைப்புகள்
---------------

* *லெ மென்டொவில்* ரவுல் குரியல் இரங்கல்
**ஜி. சுப்பிரமணிய ஐயர்** என அறியப்பட்ட **கணபதி தீட்சிதர் சுப்பிரமணிய ஐயர்** (*Ganapathy Dikshitar Subramania Iyer*, 19 சனவரி 1855 – 18 ஏப்ரல் 1916) இந்தியாவின் முன்னணி இதழியலாளர்களில் ஒருவராவார். இவர் 1878 செப்டம்பர் 20 அன்று தி இந்து என்ற செய்தி இதழை நிறுவி 1898 வரை அதன் உரிமையாளராகவும், மேலாண்மை இயக்குநராகவும், பதிப்பாளராகவும் இருந்தவர். சுதேசமித்திரன் என்ற தமிழ் வார இதழை மார்ச்சு, 1882 இல் தொடங்கியவர். சமூக சிந்தனையாளர் மற்றும் விடுதலைப் போராட்ட வீரரும் ஆவார்.

சுப்பிரமணிய ஐயர் 1885 ஆம் ஆண்டில் பம்பாயில் இடம்பெற்ற இந்திய காங்கிரசின் முதலாவது மாநாட்டில் அம்மாநாட்டின் முதலாவது தீர்மானமாக இந்தியாவில் ஆங்கிலேயரின் ஆட்சியைப் பற்றி விசாரணை நடத்துவது சம்பந்தமாகக் கொண்டு வந்தார்.

மேற்கோள்கள்
-----------

1. ↑  "WILLING TO STRIKE AND NOT RELUCTANT TO WOUND". *S. Muthiah* (The Hindu). 13 செப்டம்பர் 2003 இம் மூலத்தில் இருந்து 7 நவம்பர் 2012 அன்று. பரணிடப்பட்டது... பார்த்த நாள்: 6 திசம்பர் 2012.

|  |  |  |
| --- | --- | --- |
| முன்னர்**இல்லை** | **மேலாண்மை இயக்குனர் தி இந்து**1878 - 1898 | பின்னர்**மு. வீரராகாவாச்சாரியார்** |
| முன்னர்**இல்லை** | **ஆசிரியர் தி இந்து**1878 - 1898 | பின்னர்**கோ. கருணாகர மேனன்** |
**ஸ்போர்ட்ஸ்டார்** (*Sportstar*) என்பது *தி இந்து* குழுமத்தால் இந்தியாவில் வெளியிடப்படும் ஒரு இந்திய மாதமிருமுறை விளையாட்டு இதழ் ஆகும். இதன் தலைமையகம் சென்னையில் உள்ளது.

வரலாறு
------

*ஸ்போர்ட்ஸ்டார்* 1978 இல் நிறுவப்பட்டது. இந்த இதழ் உலகக்கோப்பை காற்பந்து , ஐரோப்பிய கால்பந்தாட்டப் போட்டி, ஒலிம்பிக் உள்ளிட்ட சர்வதேச விளையாட்டுகள் குறித்த செய்திகளைத் தாங்கிவருவதாகும். இது இந்தியாவில் பரவலாக பிரபலமாக உள்ள விளையாட்டான துடுப்பாட்டம் குறித்த செய்திகள் உட்பட இந்தியாவில் நடக்கும் விளையாட்டுகளைக் குறித்த உள்ளடக்கத்தையும் கொண்டது. கால்பந்து, டென்னிஸ் மற்றும் பார்முலா 1 கிராண்ட் பிரிக்ஸ் ஆகிய விளையாட்டுகள் குறித்தும் கூடுதலாக எழுதுகிறது.

28 சனவரி 2006 இதழிலிருந்து, இதழ் அதன் பெயரை *தி ஸ்போர்ட்ஸ்டார்* என்பதிலிருந்து *ஸ்போர்ட்ஸ்டார்* என்று மாற்றி, புத்தக வடிவத்திலிருந்து சிறுபக்கச் செய்தித்தாள் வடிவத்திற்கு மாறியது. 2012 இல் பத்திரிகை மறுவடிவமைப்பு செய்யப்பட்டது.  [*முதன்மையற்ற ஆதாரம் தேவை*]

*ஸ்போர்ட்ஸ்டாரின்* புதிய இணைய அவதாரம் 26 அக்டோபர் 2015 அன்று சென்னை துடுப்பாட்ட சங்கத்தில் தொடங்கப்பட்டது. 

**ஸ்போர்ட்ஸ்டார் - லைவ் ஸ்போர்ட்ஸ் & நியூஸ்** என்ற பெயரில் இதற்கு சொந்தமான கைபேசி செயலி உள்ளது.

மேற்கோள்கள்
-----------

1. ↑  "ABOUT US: Sportstar" இம் மூலத்தில் இருந்து 31 December 2021 அன்று. பரணிடப்பட்டது.. .
2. ↑  "Ramanathan Krishnan launches new-look Sportstar". *தி இந்து* (Chennai). 26 July 2012 இம் மூலத்தில் இருந்து 20 September 2013 அன்று. பரணிடப்பட்டது.. .
3. ↑  "Sportstar's new digital version launched". *தி இந்து*. 26 October 2015 இம் மூலத்தில் இருந்து 3 October 2021 அன்று. பரணிடப்பட்டது.. .
4. ↑  "Google play store" இம் மூலத்தில் இருந்து 7 March 2022 அன்று. பரணிடப்பட்டது.. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Neochen|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***நியோசென்*** (*Neochen*) என்பது அனாடிடே குடும்பத்தில் உள்ள பறவைகளின் பேரினமாகும்.

பரவியுள்ள இனங்கள்
-----------------

இந்த பேரினத்தில் தற்பொழுது ஒரே ஒரு சிற்றினம் மட்டுமே உள்ளது.

| படம் | அறிவியல் பெயர் | பொதுப் பெயர் | பரவல் |
| --- | --- | --- | --- |
|  | *நியோசென் ஜுபாடா* | ஓரினோகோ வாத்து | தென் அமெரிக்கா |
|

புதைபடிவ இனங்கள்
----------------

* † *நியோசென் பார்பாடியானா*
* † *நியோசென் டெபிலிசு*
* † *நியோசென் புகில்*

மேற்கோள்கள்
-----------

1. ↑  "Anatidae". The Trust for Avian Systematics. .
2. ↑  "Screamers, ducks, geese & swans". *IOC World Bird List Version 11.1* (International Ornithologists' Union). January 2021.. பார்த்த நாள்: 12 June 2021.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q13883248
* விக்கியினங்கள்: Neochen
* BOLD: 112879
* பாசில்வொர்க்சு: 290687
* GBIF: 2498319
* iNaturalist: 7185
* IRMNG: 1423067
* ITIS: 175211
* NBN: NHMSYS0020930297
* என்.சி.பி.ஐ: 8881

 |